***The Girl in the Spider's Web*** er en svensk-amerikansk spillefilm med regi av Fede Álvarez og manuskript av Steven Knight, basert på romanen *Det som inte dödar oss* av David Lagercrantz. De sentrale rollene i filmen spilles av Claire Foy, Sverrir Gudnason, Sylvia Hoeks, Claes Bang og Stephen Merchant.

Filmen produseres av Sony Pictures Entertainment og noen mindre filmselskaper. Produksjonen ble offentliggjort 4. november 2015, og Foy fikk rollen som Lisbeth Salander i september 2017. Distribusjonen er ved Columbia Pictures.

Handlingsreferat
----------------

I Stockholm, Sverige, ansetter dataprogrammerer Frans Balder en hacker, Lisbeth Salander, for å få tak i Firefall, et dataprogram som Balder tidligere utviklet for National Security Agency som kan få tilgang til verdens atombomber. Balder mener programmet er alt for farlig å eksistere. Lisbeth får tak i «Firefall» fra NSAs servere, men hun klarer ikke å låse opp programmet. Handlingene hennes tiltrekker seg også oppmerksomheten til NSA-agent Edwin Needham. Men en gruppe leiesoldater, ledet av Jan Holtser, forsøker å stjele dataprogrammet fra Lisbeth og de forsøker å drepe henne.

Salander går derfor glipp av et planlagt møte med Frans Balder, og han tror feilaktig at Lisbeth har beholdt «Firefall» for seg selv og han kontakter Gabrielle Grane - underdirektøren for den svenske Säkerhetspolisen. Grane flytter Balder og hans unge sønn, August, til et trygt hus. I mellomtiden sporer Needham den uautoriserte påloggingen på NSA fra Lisbeth Salander til Stockholm, og de kommer dit på jakt etter Lisbeth og Firefall. Lisbeth og hennes hacker-venn, Plague, kontakter Lisbeths tidligere kjæreste, journalist Mikael Blomkvist fra tidsskriftet Millenium, for å få hjelp til å identifisere overfallsmennene hennes. Blomkvist får vite at Holtser tidligere arbeidet for Lisbeths avdøde far, den kriminelle Alexander Zalachenko. Holster er nå tilknyttet et internasjonalt kriminelt syndikat som går under kallenavnet «Edderkoppene»

Lisbeth overvåker Balders hjem. Men når dette huset blir angrepet, griper hun inn og forsøker å beskytte Balder og sønnen hans. Men Holtser dukker plutselig opp, dreper Balder og legger skylden på Lisbeth. Deretter kidnapper ham August. Men Lisbeth følger etter dem, og redder August. Lisbeth får også vite at edderkoppenes leder er søsteren hennes, Camilla Salander, som Lisbeth trodde var død. Som barn slapp Lisbeth unna sin voldelige far. Men Camilla ble værende hos faren deres. Etter flere år med fysisk og seksuelt misbruk, forfalsket Camilla sitt eget selvmord, og var med på å grunnlegge Edderkoppene

Lisbeth tar August med til et annet trygt hus, hvor hun bekrefter at bare han kan låse opp Firefall. Samtidig forsøker Needham å spore opp Lisbeths kjæreste, Sofia. Han overtaler henne til å arrangere et møte mellom dem, med den hensikt å lokke Lisbeth i en felle. Men Lisbeth unngår ham, og Needham blir senere arrestert av Grane. Lisbeth hjelper ham å rømme, i bytte mot at Needham skal eskortere August til San Francisco for å gjenforene August med moren hans.

Men før de rekker å gjennomføre denne planen, klarer «Edderkoppene» å narre August ved å ringe ham fra farens mobiltelefon - og deretter spore ham opp. Camilla og edderkoppene tar August med til operasjonsbasen hennes, søstrenes barndomshjem. Det viser seg at Grane hadde ansatt «Edderkoppene» for å få tak i Firefall. Både Salander og Mikael Blomkvist blir også tatt til fange, og Camilla truer med å torturere ham med mindre de gir henne alt de vet om Firefall.

Rollebesetning
--------------

* Mikael Blomkvist … Sverrir Gudnason
* Lisbeth Salander … Claire Foy
* Camilla Salander … Sylvia Hoeks
* Alona Casales … LaKeith Stanfield

Referanser
----------

1. 1 2   nmhh.hu[Hentet fra Wikidata]
2. 1 2  .
3. ↑
4. ↑

Eksterne lenker
---------------

* (en) *The Girl in the Spider's Web* på Internet Movie Database Rediger på Wikidata

* (no) *The Girl in the Spider's Web* hos Filmfront Rediger på Wikidata

* (sv) *The Girl in the Spider's Web* i Svensk Filmdatabas Rediger på Wikidata

* (da) *The Girl in the Spider's Web* i Danmark Nationale Filminstitut Rediger på Wikidata

* (fr) *The Girl in the Spider's Web* på Allociné Rediger på Wikidata

* (nl) *The Girl in the Spider's Web* på MovieMeter Rediger på Wikidata

* (de) *The Girl in the Spider's Web* på filmportal.de Rediger på Wikidata

* (en) *The Girl in the Spider's Web* på Rotten Tomatoes Rediger på Wikidata

* (en) *The Girl in the Spider's Web* på Metacritic Rediger på Wikidata

* (en) *The Girl in the Spider's Web* på Box Office Mojo Rediger på Wikidata


|  |  |
| --- | --- |
| Oppslagsverk/autoritetsdata | BBC Things
 |